Sabinet | Volume 108, Issue 3185
Volume 108, Issue 3185, 2006
Die Kerkblad - Volume 108, Issue 3185, March 2006
Volume 108, Issue 3185, March 2006
God se seënende teenwoordigheid : uit die Woord
Wat 'n pragtige gebed om vir jouself en vir die kerk van die Here te bid. Dat Hy ons genadig sal wees. Dat Hy ons nie volgens ons verdienste sal vergeld nie. Dat Hy, wie se Woord skeppingsmagtig is, die goeie wat Hy belowe in ons lewe, sal laat gebeur. Dat Hy sy aangesig oor ons sal laat skyn. Dat Hy met genoeë, instemmend na ons sal kyk. Meer as kyk, dat Hy sal bepaal en sal bestuur wat vir Hom aangenaam is.
Kerk en konflik : redaksioneel
Konflik is deel van die lewe, omdat ons in 'n gebroke en sondige wêreld leef. Dit kom voor in huwelike, gesinne, families, sake-ondernemings en die politiek. Mens sou dalk kon verwag dat die kerk van Christus, wat 'n unieke organisasie is, daarvan gevrywaar sou wees, maar dit is klaarblyklik nie die geval nie. Nie verniet nie het Christus sy navolgers leer bid om vergewing van sondes en bewaring van die Bose.
Ontbrekende bladsy in nuwe boek
Lesers wat die pas gepubliseerde boek van prof. Tjaart van der Walt, "Die Messias het gekom", aangekoop het, kon opgemerk het dat die vrae by hoofstuk 9 (bladsy 107) in die boek ontbreek. U kan navraag doen by die Admin Buro (tel. 018 297 3986) om die inligting te verkry.
Die Redaksie het met groot leedwese verneem van die oorlye van dr. Johannes Postma, ds. LS Kruger en ds. Martiens van der Walt gedurende die afgelope paar maande. Elkeen van hulle het op 'n unieke wyse 'n betekenisvolle bydrae gelewer in die GKSA en hulle nagedagtenis word in dankbare herinnering geroep.
Persvryheid : hoofartikel
Die publikasie van 'n spotprent van die profeet Mohammed in 'n Deense blad het 'n storm van - selfs gewelddadige - protes deur Moslems wêreldwyd ontketen. Hulle voel dat hiermee hulle diepste geloofsoortuigings op 'n onaanvaarbare wyse aangetas, gekrenk en bespotlik voorgestel is.
Motorvryheid : hoofartikel
Indien die lewenstandaard van die wêreldbevolking gelig word tot die standaard van dié van 'n gemiddelde Amerikaner - is onlangs in die media gerapporteer - sal ons daarvoor drie aardes nodig hê. Dit sluit natuurlik die besit van motorvoertuie in.
Wanneer ander jou afkraak en beledig : brandpunt
Source: Die Kerkblad 108, pp 10 –16 (2006)
Moslems oor die wêreld is in opstand vanweë spotprente van hulle profeet Mohammed wat in Europese koerante verskyn het. 'n Spotprent se doel is om 'n bepaalde eienskap of optrede te (oor)beklemtoon en daardeur kommentaar te lewer op aktuele sake. 'n Spotprent is gewoonlik nie pret vir die een met wie gespot word nie, maar die meeste mense wat dit sien, snap die punt wat daardeur gemaak word, omdat dit iets van die waarheid van die gebeure uitlig.
Die redakteur gesels met ... ds. Cassie Aucamp
Source: Die Kerkblad 108, pp 12 –16 (2006)
Casperus Aucamp is op 10 Desember 1950 te Bloemfontein gebore as die tweede van vier kinders van Willie en Bettie Aucamp (geb. Hertzog), en hy skree nou nog vir die Vrystaat. Hy gaan skool op Estoire Laerskool en Hoërskool JBM Hertzog.
Die vak Etiek ... moet ons elke keer 'n teksvers bysit? : van die Teologiese Skool
Author Koos Vorster
Die Christelike etiek bestudeer dit wat mense doen en wat hulle moet doen. Oor dit wat mense doen, is die gebruik van goeie en deeglike bronne oor die moderne denk- en leefwêreld nodig. Studente wat die Christelike etiek bestudeer, moet die moderne lewenstyle bestudeer en verstaan. Iemand wat in 'n ivoortoring woon, sal daarom moeilik die etiek kan beoefen.
Die pad van die GKSA vorentoe : rooiligte en geleenthede : aktuele tema
Source: Die Kerkblad 108, pp 18 –20 (2006)
Die tema "Die pad van die GKSA vorentoe", waaroor enkele skrywers deur die Redaksie van Die Kerkblad gevra is om 'n bydrae te lewer, is waarskynlik 'n tema of onderwerp wat ontstaan het na aanleiding van duidelike spanninge en verskil van mening in die GKSA, soos veral na vore gekom het in die laaste twee of drie sinodes.
Nasionale Sinode 2006 : die pad vorentoe? : aktuele tema
Ten spyte van hierdie positiewe tendens, sou 'n mens egter wou sien dat daar 'n meer billike oorsig gegee sou wees oor al die sake wat die Nasionale Sinode hanteer het. By verre die meeste aandag is gegee aan die besluit oor die vroue in die diakenamp en die rapport van die deputate oor die vrou wat nie in behandeling geneem is nie. Ander besluite wat eintlik goeie, vernuwende en verreikende besluite was, is oor die hoof gesien of slegs aangeraak. Sommige koerante het geswyg, maar gesien die algemene aard van hierdie koerante, was dit in elk geval beter so.
Vrede in ons kerke hieroor is belangrik : aktuele tema
Wanneer 'n meerdere vergadering soos 'n sinode 'n beswaarskrif beoordeel het en besluit het dat dit nie slaag nie, is die saak wat daardie meerdere vergadering betref, gewoonlik afgehandel.
Wat moet ons doen? : aktuele tema
Source: Die Kerkblad 108, pp 26 –27 (2006)
Nasionale Sinode 2006 is geskiedenis. Die nadraai van die Sinode, daarenteen, is alles behalwe geskiedenis. Op sigself is dit 'n goeie ding. Sinodes is geen geheime vergaderings agter geslote deure nie. Die optrede van sinodes moet deursigtig en tot opbou van die plaaslike kerke wees. Dit is dus reg dat daar ná afloop van 'n sinode diepgaande oor besluite besin en gepraat word.
Die kerk is een : aktuele tema
Author Wikus Buys
Source: Die Kerkblad 108, pp 28 –29 (2006)
Deur al die eeue was die eenheid van die kerk deel van die hartaar van die kerk. Daar is baie geworstel oor die band van Christusgelowiges wat onderling dogmaties verskil, soos vergestalt in verskillende kerkverbande. Regdeur die stryd het die Gereformeerdes die vaandel hoog gehou dat die eenheid rondom en in die waarheid gevind word.
Die pad van die GKSA vorentoe ... die stem van 'n vrou : aktuele tema
Source: Die Kerkblad 108, pp 30 –31 (2006)
Vir die gelowige kind van God is hierdie woorde altyd 'n uitdaging. Hoekom? Omdat dit maklik en gerieflik is om die verlede te bly leef, daaroor te tob, daaroor te broei en later daarin vas te val. Dit is moeite om op te staan en aan te gaan. Daarom is dit ook so dat baie mense in hulle verlede vasgevang bly.
Wat dit beteken om vrou (of man) te wees : aktuele tema
Author Bennie Van der Walt
Source: Die Kerkblad 108, pp 32 –34 (2006)
"Ons Doppers sit nou met 'n 'Catch 22'-situasie. Hoe kon, aan die een kant, 'n 100% manlike sinode - bowendien meestal ou manne - ooit aan vroue reg laat geskied? Aan die ander kant moet die Sinode die ruimhartigheid hê om vroue in die ampte - en eendag uiteindelik op die Sinode - toe te laat."
Suid-Afrika se "Era van Hoop"? : Parlementsopening 3 Februarie 2006 : aktueel
Pres. Thabo Mbeki het sy staatsrede ("State of the Nation") gelewer met die wete dat meer as twee-derdes van die bevolking (byna agt uit tien van alle Suid-Afrikaners) glo die land beweeg in die regte rigting en dat sewe uit tien van alle burgers voel die regering is besig om hom goed van sy taak te kwyt.
Menseregte is ... wakkerlê oor liefde : aktueel
Author Kobus Van der Walt
Jy het dit dikwels gehoor: "Menseregte is 'n revolusiewoord, dit is 'n humanistiese woord, dit is 'n lelike woord." Baie het daarmee saamgestem en afgeskakel.
Die Vereniging vir Christelike Hoër Onderwys - Kongres 2006
Vroue in die amp van diaken : perspektief van professore aan die TSP : perspektief
Authors: C.F.C. Coetzee, B.J. De Klerk, F.W. De Wet, A. le R. Du Plooy, J.J.J. Van Rensburg, P.P. Kruger, R.S. Letsosa, T.D. Mashau, F.P. Viljoen and J.M. Vorster
Source: Die Kerkblad 108, pp 40 –43 (2006)
Almal wat belang het en belangstel in wat op die afgelope Nasionale Sinode van die GKSA gebeur het, het sekerlik in die koerantberigte, en veral in die briewekolomme van die dagblaaie, maar ook oor die radio en TV kennis geneem van wyduiteenlopende reaksie op die gebeure tydens die Sinode. Dis veral die wyse waarop die Sinode aan die posisie van die vrou in die kerk aandag gegee het wat tot die reaksie en polemiek aanleiding gegee het.